5. ทรัพย์สินที่ใช้ในการประกอบธุรกิจ

บริษัทและบริษัทย่อยมีทรัพย์สินที่สำคัญที่ใช้ในการดำเนินธุรกิจ ประกอบด้วยเครื่องจักร เครื่องมือ
และอุปกรณ์โรงงานต่างๆ คิดเป็นสัดส่วนร้อยละ 71.36 ของทรัพย์สินทั้งหมด
มีที่ดินรวมเนื้อที่ประมาณ 1.5 หมื่นไร่ มีโรงกลั่นน้ำมันและโรงงานผลิตเม็ดพลาสติกชนิดต่างๆ
ที่จังหวัดระยอง ทรัพย์สินที่สำคัญของบริษัทและบริษัทย่อย ณ 31 ธันวาคม 2545
แบ่งตามประเภททรัพย์สินที่สำคัญได้ดังนี้

+----------------------------+--------------+---------+---------------+
| ประเภททรัพย์สิน ⁽¹⁾           | มูลค่าตามบัญชี   | สัดส่วน   | ลักษณะกรรมสิทธิ  |
|                            | ⁽²⁾          |         |               |
|                            |              |         |               |
|                            | (ล้านบาท)     |         |               |
+----------------------------+--------------+---------+---------------+
|   เครื่องจักร เครื่องมือ         | 70,873.56    | 71.36%  | เจ้าของกรรมสิทธิ |
|   และอุปกรณ์โรงงาน           |              |         |               |
+----------------------------+--------------+---------+---------------+
|   อาคาร                    | 17,897.33    | 18.02%  | ”             |
+----------------------------+--------------+---------+---------------+
|   ที่ดิน                      | 9,282.26     | 9.35%   | ”             |
+----------------------------+--------------+---------+---------------+
|   ยานพาหนะและเรือบรรทุกน้ำมัน  | 391.05       | 0.39%   | ”             |
+----------------------------+--------------+---------+---------------+
|   อื่นๆ                      | 873.34       | 0.88%   | ”             |
+----------------------------+--------------+---------+---------------+
| รวม                        | 99,317.54    | 100.00% |               |
+----------------------------+--------------+---------+---------------+

หมายเหตุ

  ⁽¹⁾
  ผู้บริหารแผนได้จดทะเบียนจำนองที่ดินพร้อมสิ่งปลูกสร้างที่มีอยู่ในปัจจุบันหรือจะมีขึ้นต่อไปในอนาคต
  ของบริษัทและบริษัทย่อย 2 แห่ง
  เพื่อเป็นประกันการชำระหนี้ตามแผนปรับโครงสร้างทางการเงินแก่เจ้าหนี้ 5 ราย
  ในวงเงินจดทะเบียนจำนองประมาณ 61,004.16 ล้านบาท (ดูหมายเหตุประกอบงบการเงินข้อ
  5 (หัวข้อย่อย) หลักประกันตามแผนฯ หน้า 24)

  ⁽²⁾ เป็นราคาตามบัญชี หลังหักค่าเสื่อมราคาสะสม ปรับปรุงด้วยมูลค่าจากการตีราคาทรัพย์สิน

นโยบายบริหารทรัพย์สิน

เนื่องจากทีพีไอมีทรัพย์สินเป็นจำนวนมาก ได้แก่ ที่ดิน โรงงาน และอุปกรณ์ต่างๆ ดังนั้นบริษัทฯ
จึงให้ความสำคัญในการบริหารจัดการเพื่อเพิ่มคุณค่าและนำประโยชน์มาใช้อย่างมีประสิทธิภาพ
ซึ่งจะเป็นปัจจัยหนึ่งที่สำคัญในการเตรียมความพร้อมสำหรัฐการแข่งขันทางธุรกิจ โดยแบ่งออกเป็น 2
ส่วน คือ

1.  ทรัพย์สินหลัก (Core Asset) ได้แก่ โรงงานต่างๆ และส่วนที่เกี่ยวข้องกับการผลิต
    การจัดซื้อ จัดหา คลังน้ำมันและคลังสินค้า โดยให้ความสำคัญในด้านการบำรุงรักษาให้มีสภาพดี
    ด้านความปลอดภัย ด้านการปรับปรุงเทคโนโลยี
    รวมทั้งส่งเสริมการวิจัยและพัฒนาเพื่อเพิ่มประสิทธิภาพในการผลิต และความสามารถในแข่งขัน

2.  ทรัพย์สินที่ไม่ใช่สินทรัพย์หลัก (Non-Core Asset) ได้แก่ โรงไฟฟ้า เขตนิคมอุตสาหกรรม
    ท่าเรือ ที่ดินและระบบการขนส่ง โดยมีนโยบาย คือ

    1.  โรงไฟฟ้า ต้องปรับปรุงและบำรุงรักษาให้อยู่ในสภาพที่ดี
        และปฏิบัติตามข้อกำหนดทางด้านสิ่งแวดล้อม และศึกษาแนวทางการใช้ก๊าซธรรมชาติ
        เพื่อสามารถใช้ประโยชน์ได้เต็มกำลังการผลิต

    2.  เขตนิคมอุตสาหกรรม ท่าเรือ ที่ดิน และระบบขนส่ง
        บริหารจัดการให้สอดคล้องกันเนื่องจากการพัฒนานิคมอุตสาหกรรมจำเป็นต้องมีการปรับปรุงในหลายๆ
        ส่วน และเป็นการลงทุนระยะยาว ซึ่งบริษัทฯ มีข้อจำกัดด้านเงินลงทุน
        จึงต้องอาศัยความร่วมมือจากภาครัฐหรือเอกชนที่มีความสนใจในฐานะผู้ร่วมลงทุน